CELEX: 32021R1791
Language: el
Date: 2021-10-11 00:00:00
Title: Εκτελεστικός κανονισμός (ΕΕ) 2021/1791 του Συμβουλίου της 11ης Οκτωβρίου 2021 για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας

11.10.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  LI 359/1
               
            
         ΕΚΤΕΛΕΣΤΙΚΟΣ ΚΑΝΟΝΙΣΜΟΣ (ΕΕ) 2021/1791 ΤΟΥ ΣΥΜΒΟΥΛΙΟΥ
         της 11ης Οκτωβρίου 2021
         για την εφαρμογή του κανονισμού (ΕΕ) αριθ. 269/2014 σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας
         ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 269/2014 του Συμβουλίου, της 17ης Μαρτίου 2014, σχετικά με περιοριστικά μέτρα για ενέργειες που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας (1), και ιδίως το άρθρο 14 παράγραφος 1,
         Έχοντας υπόψη την πρόταση του Ύπατου Εκπροσώπου της Ένωσης για θέματα εξωτερικής πολιτικής και πολιτικής ασφαλείας,
         Εκτιμώντας τα ακόλουθα:
         
                     (1)
                  
                  
                     Στις 17 Μαρτίου 2014 το Συμβούλιο εξέδωσε τον κανονισμό (ΕΕ) αριθ. 269/2014.
                  
               
                     (2)
                  
                  
                     H Ευρωπαϊκή Ένωση δεν αναγνωρίζει την παράνομη προσάρτηση της Κριμαίας και της Σεβαστούπολης από τη Ρωσική Ομοσπονδία.
                  
               
                     (3)
                  
                  
                     Μετά την παράνομη προσάρτηση της Αυτόνομης Δημοκρατίας της Κριμαίας και της Σεβαστούπολης, η Ρωσική Ομοσπονδία καταβάλλει συνεχείς προσπάθειες να υπαγάγει τα εν λόγω κατεχόμενα εδάφη στην εξουσία της. Ειδικότερα, η Ρωσική Ομοσπονδία χρησιμοποιεί την ισχύ της δικαστικής της εξουσίας για να καταπιέζει όσους αντιτίθενται στην παράνομη εκ μέρους της προσάρτηση της Κριμαίας και της Σεβαστούπολης.
                  
               
                     (4)
                  
                  
                     Ορισμένοι δικαστές, εισαγγελείς και αξιωματικοί ασφαλείας είναι αρμόδιοι να επιβάλλουν το ρωσικό δίκαιο στην παράνομα κατεχόμενη Κριμαία και Σεβαστούπολη. Τα εν λόγω πρόσωπα έχουν λάβει μεροληπτικές αποφάσεις στο πλαίσιο πολλαπλών, πολιτικά υποκινούμενων ποινικών διαδικασιών ή διώκουν φιλο-ουκρανούς ακτιβιστές ή εντείνουν την εκστρατεία καταστολής κατά των αντιπάλων της παράνομης προσάρτησης.
                  
               
                     (5)
                  
                  
                     Το Συμβούλιο θεωρεί ότι οκτώ άτομα θα πρέπει να προστεθούν στον κατάλογο των προσώπων, οντοτήτων και φορέων που υπόκεινται σε περιοριστικά μέτρα και που αναφέρονται στο παράρτημα I του κανονισμού (ΕΕ) αριθ. 269/2014 για τον ρόλο τους στην υπονόμευση ή την απειλή κατά της εδαφικής ακεραιότητας, της κυριαρχίας και της ανεξαρτησίας της Ουκρανίας.
                  
               
                     (6)
                  
                  
                     Το παράρτημα I του κανονισμού (ΕΕ) αριθ. 269/2014 θα πρέπει, επομένως, να τροποποιηθεί αναλόγως,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Τα πρόσωπα που περιλαμβάνονται στο παράρτημα του παρόντος κανονισμού προστίθενται στον κατάλογο του παραρτήματος I του κανονισμού (ΕΕ) αριθ. 269/2014.
         
         
            Άρθρο 2
            Ο παρών κανονισμός αρχίζει να ισχύει την ημερομηνία της δημοσίευσής του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Λουξεμβούργο, 11 Οκτωβρίου 2021.
            
               
                  Για το Συμβούλιο
               
               
                  Ο Πρόεδρος
               
               J. PODGORŠEK
            
         
         
            (1)  ΕΕ L 78 της 17.3.2014, σ. 6.
      
      
         
            ΠΑΡΑΡΤΗΜΑ
            Τα ακόλουθα πρόσωπα προστίθενται στον κατάλογο των φυσικών και νομικών προσώπων, οντοτήτων και φορέων του παραρτήματος I του κανονισμού (ΕΕ) αριθ. 269/2014:
            
               
                            
                        
                        
                           Ονοματεπώνυμο
                        
                        
                           Πληροφορίες ταυτοποίησης
                        
                        
                           Αιτιολογία
                        
                        
                           Ημερομηνία καταχώρισης
                        
                     
                           «193.
                        
                        
                           Mikhail Nikolaevich BELOUSOV
                           (Михаил Николаевич Белоусов)
                        
                        
                           Φύλο: Άρρεν
                           Ημερομηνία γέννησης: 26.11.1964
                           Τόπος γέννησης: Ρωσία
                           Ιθαγένεια: ουκρανική, ρωσική (η Ένωση δεν αναγνωρίζει διαβατήρια που έχουν εκδοθεί από τη Ρωσική Ομοσπονδία στην Κριμαία)
                           Διεύθυνση: 117 Balaklavs’ka St, App 48, Simferopol, Crimea, Ukraine
                        
                        
                           Δικαστής στο Πρωτοδικείο του Kievskiy στη Συμφερόπολη.
                           Έλαβε πολλές μεροληπτικές αποφάσεις σε πολιτικά υποκινούμενες υποθέσεις κατά αντιπάλων της παράνομης προσάρτησης της Κριμαίας και της Σεβαστούπολης. Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           194.
                        
                        
                           Andrey Nikolaevich DOLGOPOLOV
                           (Андрей Николаевич Долгополов)
                        
                        
                           Φύλο: Άρρεν
                           Ημερομηνία γέννησης: 15.2.1959
                           Τόπος γέννησης: Κιργιζιστάν
                           Ιθαγένεια: ουκρανική, ρωσική (η Ένωση δεν αναγνωρίζει διαβατήρια που έχουν εκδοθεί από τη Ρωσική Ομοσπονδία στην Κριμαία)
                           Διεύθυνση: 82 Peremohy Ave, App. 343, Simferopol, Crimea, Ukraine
                        
                        
                           Πρόεδρος του Πρωτοδικείου του Kievskiy στη Συμφερόπολη.
                           Έλαβε πολλές μεροληπτικές αποφάσεις σε πολιτικά υποκινούμενες υποθέσεις κατά αντιπάλων της παράνομης προσάρτησης της Κριμαίας και της Σεβαστούπολης.Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           195.
                        
                        
                           Yevgeniy Sergeevich KOLPIKOV
                           (Евгений Сергеевич КОЛПИКОВ)
                        
                        
                           Φύλο: Άρρεν
                           Ημερομηνία γέννησης: 6.5.1974
                           Τόπος γέννησης: Beryozovskaya, περιφέρεια Danilovsky, Volgograd Oblast, Ρωσία
                           Ιθαγένεια: ρωσική
                           Διεύθυνση: Military Prosecutor’s Office of the Southern Military District of the Russian Federation. Pushkinskaya Ulitsa, 72А, Rostov, Rostov Oblast, Russia, 344022
                           Τηλ. (+ 7) 8863263-04-67, (+ 7) 8863282-79-68
                        
                        
                           Εισαγγελέας της Εισαγγελίας του Στρατοδικείου της Νότιας Στρατιωτικής Περιοχής της Ρωσικής Ομοσπονδίας στο Rostov-on-Don.
                           Άσκησε δίωξη κατά των φιλο-ουκρανών ακτιβιστών που υπέστησαν καταπίεση επειδή αντιτάχθηκαν στην προσάρτηση της χερσονήσου της Κριμαίας από τη Ρωσική Ομοσπονδία. Απήγγειλε κατηγορίες σε δικαστήριο στη Ρωσική Ομοσπονδία κατά των ουκρανών πολιτών που είχαν μεταφερθεί διά της βίας από την κατεχόμενη χερσόνησο της Κριμαίας. Ως εκ τούτου υποστήριξε δράσεις και εφάρμοσε πολιτικές οι οποίες υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           196.
                        
                        
                           Magomed Farmanovich MAGOMEDOV
                           (Магомед Фарманович Магомедов)
                        
                        
                           Φύλο: Άρρεν
                           Ημερομηνία γέννησης: 5.2.1981
                        
                        
                           Ερευνητής ειδικών υποθέσεων στο Α’ τμήμα ερευνών, διεύθυνση για τη διερεύνηση ιδιαίτερα σημαντικών υποθέσεων του κύριου τμήματος ερευνών, της επιτροπής ερευνών της Ρωσίας για τη Δημοκρατία της Κριμαίας και της Σεβαστούπολης.
                           Έχει εμπλακεί σε πολιτικά υποκινούμενες ποινικές έρευνες κατά των ηγετών της Μετζλίς των Τατάρων της Κριμαίας, οι οποίοι διώχθηκαν για την ενεργό αντίθεσή τους στην παράνομη προσάρτηση της χερσονήσου της Κριμαίας. Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           197.
                        
                        
                           Leonid Vladimirovich MIKHAILIUK
                           (Леонид Владимирович МИХАЙЛЮК)
                        
                        
                           Φύλο: Άρρεν
                           Ημερομηνία γέννησης: 1.1.1970 ή 8.7.1963
                           Ιθαγένεια: ρωσική·
                           Διεύθυνση (Εργασία): 295034, Simferopol, 13 I. Franko blvd., Crimea, Ukraine
                        
                        
                           Επικεφαλής της Ομοσπονδιακής Υπηρεσίας Ασφαλείας (FSB) στην Κριμαία και τη Σεβαστούπολη και της περιφερειακής αντιτρομοκρατικής επιτροπής.
                           Ηγήθηκε των δυνάμεων της FSB, οι οποίες ενέτειναν την εκστρατεία καταστολής κατά των αντιπάλων της παράνομης κατοχής της χερσονήσου της Κριμαίας από τη Ρωσική Ομοσπονδία. Ορισμένοι από τους φιλο-ουκρανούς ακτιβιστές που τελούσαν υπό κράτηση από τις μονάδες της FSB υπό τις διαταγές του μεταφέρθηκαν διά της βίας στο Krasnodar και στο Rostov-on-Don στη Ρωσία. Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           198.
                        
                        
                           Viktor Anatolyevich MOZHELIANSKIY (Виктор Анатольевич Можелянский)
                        
                        
                           Φύλο: Άρρεν·
                           Ημερομηνία γέννησης: 10.5.1964
                           Τόπος γέννησης: Kharkiv, Ουκρανία
                           Ιθαγένεια: ουκρανική, ρωσική (η Ένωση δεν αναγνωρίζει διαβατήρια που έχουν εκδοθεί από τη Ρωσική Ομοσπονδία στην Κριμαία)
                           Διεύθυνση: 35 Marshala Zhukova St, App. 53, Simferopol, Crimea, Ukraine ή Anhars’ka St, 8 Simferopol, Crimea, Ukraine
                        
                        
                           Αντιπρόεδρος του κεντρικού πρωτοβάθμιου δικαστηρίου στη Συμφερόπολη και πρώην δικαστής του Πρωτοδικείου του Kievskiy στη Συμφερόπολη.
                           Έλαβε πολλές μεροληπτικές αποφάσεις σε πολιτικά υποκινούμενες υποθέσεις κατά αντιπάλων της παράνομης προσάρτησης της Κριμαίας και της Σεβαστούπολης. Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           199.
                        
                        
                           Galina Vladimirovna REDKO
                           (Галина Владимировна Редько)
                        
                        
                           Φύλο: θήλυ
                           Ημερομηνία γέννησης: 22.3.1974
                           Τόπος γέννησης: Romany, Poltava Oblast, Ουκρανία
                           Ιθαγένεια: ουκρανική, ρωσική (η Ένωση δεν αναγνωρίζει διαβατήρια που έχουν εκδοθεί από τη Ρωσική Ομοσπονδία στην Κριμαία)
                        
                        
                           Δικαστής του Ανωτάτου Δικαστηρίου της Δημοκρατίας της Κριμαίας.
                           Έλαβε πολλές μεροληπτικές αποφάσεις σε πολιτικά υποκινούμενες υποθέσεις κατά των αντιπάλων της παράνομης προσάρτησης της Κριμαίας και της Σεβαστούπολης. Ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021
                        
                     
                           200.
                        
                        
                           Vladimir Nikolaevich TERENTEV
                           (Владимир Николаевич Терентьев)
                        
                        
                           Φύλο: Άρρεν
                           Ημερομηνία γέννησης: 11.11.1977
                           Τόπος γέννησης: Voronezh, Ρωσία
                           Ιθαγένεια: ρωσική
                           Αριθμός διαβατηρίου, εθνικός αριθμός ταυτότητας, άλλοι αριθμοί εγγράφων ταυτότητας: 03 01 118013
                        
                        
                           Προϊστάμενος του κύριου τμήματος ερευνών της επιτροπής ερευνών της Ρωσίας για τη Δημοκρατία της Κριμαίας και την πόλη της Σεβαστούπολης.
                           Έχει επιβλέψει τις δραστηριότητες της επιτροπής στις πολιτικά υποκινούμενες υποθέσεις κατά των φιλο-ουκρανών ακτιβιστών που υφίστανται καταπίεση για τη δράση τους κατά της παράνομης προσάρτησης και υπέρ της αποκατάστασης της εδαφικής ακεραιότητας της Ουκρανίας.
                           Τέθηκε επικεφαλής των διωκτικών αρχών και, ως εκ τούτου, υποστήριξε ενεργά δράσεις και εφάρμοσε πολιτικές που υπονομεύουν ή απειλούν την εδαφική ακεραιότητα, την κυριαρχία και την ανεξαρτησία της Ουκρανίας.
                        
                        
                           11.10.2021»